**Tilleggskart, møte i interessepolitisk utvalg 4. februar 2022**

**Sak 8/22 Brev med innspill til statsbudsjettet 2023 om Oslofjorden**

**Vedlegg** Osloregionens sekretariat har vært i dialog med ordførerne i Horten og Færder, to av initiativtakerne bak «ordførere for Oslofjorden». Dette nettverket har sendt et brev til regjeringen om behov for statlige tiltak i forbindelse med statsbudsjettet for 2023. Det foreslås at styret i Osloregionen slutter seg til denne henvendelsen gjennom et eget brev. (vedlagt).

Forslag til vedtak:

Interessepolitiske utvalg slutter seg til innholdet i brevet og at det behandles på styremøtet 11. februar.

**Sak 9/22 Møte med Barth Eide og statssekretær i Kommunal- og distriktsdepartementet, 10. mars om oppfølging av Race to Zero-kampanjen**

 Partnerne bak den norske delen av Race to Zero-kampanjen (Oslo kommune, C40, Osloregionen, WWF Norge og Miljøstiftelsen ZERO) har bedt om et møte med klima- og miljøminister og kommunal- og distriktsminister. Se vedlegg.

Bakgrunnen for henvendelsen er at partnerskapet ønsker å etablere et nytt nasjonalt nettverk av Norges mest ambisiøse kommuner, som står på skuldrene til de 24 kommunene som sluttet seg til Race to Zero i 2021. Dette er et nettverk for kommuner med de største klimaambisjonene, de som vil strekke seg ekstra langt. Nettverket vil invitere alle kommuner som er klare til å forplikte seg politisk til Race to Zero-kravene.

Partnerskapet har invitert til et møte for å presentere forslag til etablering av et nettverk og for å diskutere mulighet for finansiering av nettverket over statsbudsjettet.

Det er avtalt møte med Barth Eide og statssekretær fra KDD den 10. mars.

Forslag til vedtak:

Saken tas til orientering